ตลาดหลักทรัพย์ปิดเร็วขึ้น 1 ชม.อีกพรุ่งนี้
ตลาดหลักทรัพย์ฯ ยังคงกำหนดเวลาปิดการซื้อขายเร็วขึ้น 1 ชม.ในวันที่ 18 พ.ค.
17 พ.ค. 2553

ตลาดหลักทรัพย์ฯ ยังคงกำหนดเวลาปิดการซื้อขายเร็วขึ้น 1 ชม.ในวันที่ 18 พ.ค.
วันนี้ (17 พ.ค.2553) นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า คณะกรรมการ ตลาดหลักทรัพย์ฯ ได้มีการประชุมและหารือร่วมกับนายกสมาคมบริษัทหลักทรัพย์เพื่อประเมินสถานการณ์จากเหตุการณ์ความไม่สงบที่เกิดขึ้น ประกอบกับได้พิจารณาความพร้อมของบริษัทสมาชิกแล้ว ที่ประชุมจึงมีมติให้ยังคงกำหนดเวลาปิดการซื้อขายเร็วขึ้น 1 ชั่วโมงในวันอังคารที่ 18 พฤษภาคม 2553
ทั้งนี้ ตลาดหลักทรัพย์ฯ จะเปิดการซื้อขายหลักทรัพย์ช่วงเช้าเวลา 10.00 – 12.30 น. ตามปกติ ส่วนการซื้อขายช่วงบ่ายจะปิดเร็วขึ้น 1 ชั่วโมง โดยเปิดระหว่างเวลา 14.30 – 15.30 น. ทั้งตลาดหลักทรัพย์ฯ (SET) ตลาดหลักทรัพย์ (mai) ตลาดตราสารหนี้ (BEX) และตลาดอนุพันธ์ (TFEX) 
คณะกรรมการ ตลาดหลักทรัพย์ฯ จะประเมินสถานการณ์และกำหนดช่วงเวลาเปิดการซื้อขายหลักทรัพย์เป็นรายวัน โดยจะประกาศให้ทราบต่อไป
นอกจากนี้ ตลาดหลักทรัพย์ฯ ของดการให้บริการ ณ อาคารตลาดหลักทรัพย์ฯ ถ.รัชดาภิเษก พร้อมทั้งปิดบริการเคาน์เตอร์ TSD ห้องสมุดมารวย ร้านหนังสือ และห้องสมุดมารวย  สาขา Esplanade ในวันอังคารที่ 18 พ.ค. 2553 นี้ พร้อมทั้ง ขอแจ้งเปลี่ยนแปลงการจัดกิจกรรม ที่มีกำหนดจัด ณ อาคารตลาดหลักทรัพย์ฯ ดังนี้
วันจันทร์ที่ 17 พ.ค. 2553
เลิกกิจกรรมสัมมนาของห้องสมุดมารวย ทั้งที่ ถ.รัชดาภิเษก และที่สาขา Esplanade 
วันอังคารที่ 18 พ.ค. 2553 
เลื่อน กิจกรรมบริษัทจดทะเบียนพบผู้ลงทุน Opportunity Day (ยกเลิกบมจ.เอ็ม เอฟ อี ซี)  
ยกเลิกการสัมมนาเจาะลึกเรื่องเทรดออนไลน์ “Internet Week for SET-TFEX Click2WIN 2010 เทคนิคพิชิตเทรดออนไลน์” 
ยกเลิกการเสวนา “CSR ในมิติรักษ์สิ่งแวดล้อม กับการเตรียมพร้อมสู่ความยั่งยืน” (Towards Green CSR) 
ยกเลิกพิธีมอบรางวัลนักวิเคราะห์ยอดเยี่ยมแห่งปี 2552 (SAA Award for Analysts 2009)   
วันพฤหัสบดีที่ 20 พ.ค. 2553 
ยกเลิกการสัมมนา “เจาะลึก...กฎหมายส่งเสริมการลงทุนใหม่กับโอกาสการลงทุนในสปป.ลาว” 
วันศุกร์ที่ 21 พ.ค. 2553 
ยกเลิกการสัมมนา “SME กับการสืบทอดธุรกิจครอบครัวให้เติบโตอย่างยั่งยืน”